31. ΠΡΑΞΗ ΥΠΟΥΡΓΙΚΟΥ  ΣΥΜΒΟΥΛΙΟΥ  υπ’αριθ  22 της 25  Φεβρ./4Μ αρτ.1983  (ΦΕΚ  Α΄30) Τροποποίηση της 120/1982 πράξης του Υπουργικού Συμβουλίου «Συντονισμός και έλεγχος προσλήψεων προσωπικού στο Δημόσιο Τομέα». Έχοντας υπ΄όψη: 1.Τις διατάξεις των άρθρων:α)2 του Νόμ.400/ 1976 «περί Υπουργικού Συμβουλίου και Υπουργείων» και β)16 του Νόμ.1232/1982 «Επαναφορά σε ισχύ, τροποποίηση και συμπλήρωση των διατάξεων του Ν.Δ. 4352/1964 και άλλες διατάξεις». 2.Την 120/16.9.82 πράξη του «Συντονισμός και έλεγχος προσλήψεων προσωπικού στο Δημόσιο Τομέα». 3.Πρόταση του Πρωθυπουργού, αποφασίζει: 1.Οι προσλήψεις προσωπικού, οποιουδήποτε Κλάδου ή ειδικότητας και οποιασδήποτε σχέσης εργασίας, καθώς και οι αναθέσεις έργου από τους Δήμους και τα νομικά πρόσωπα δημοσίου και ιδιωτικού δικαίου, οργανισμούς και επιχειρήσεις κλπ. που εποπτεύουν οι Δήμοι, δεν υπάγονται στις απαγορευτικές διατάξεις της 120/1982 Πράξης του Υπουργικού Συμβουλίου. 2.Οι προσλήψεις προσωπικού, οποιουδήποτε Κλάδου ή ειδικότητας και οποιασδήποτε σχέσης εργασίας, καθώς και οι αναθέσεις έργου από τις Κοινότητες και τα νομικά πρόσωπα δημοσίου και ιδιωτικού δικαίου, οργανισμούς και επιχειρήσεις κλπ., που εποπτεύουν οι Κοινότητες, γίνονται μετά από έγκριση του οικείου Νομάρχη. 3.Η περίπτωση δ της παρ.3 της 120/1982 Πράξης του Υπουργικού Συμβουλίου καταργείται. 4.Η σύσταση νέων θέσεων στους ΟΤΑ και στα ΝΠΔΔ, ΝΠΙΔ, οργανισμούς, επιχειρήσεις κλπ. που εποπτεύουν οι ΟΤΑ, γίνεται σύμφωνα με την ισχύουσα νομοθεσία χωρίς προηγούμενη έγκριση της Τριμελούς Επιτροπής Υπουργών. 